কিন্তু ক্রমবর্ধমান গবেষণায় দেখা যাচ্ছে আমাদের মানবকেন্দ্রীক দৃষ্টিভঙ্গিটি কখনো কখনো অমূলক। যেসব অভিযোজনের কারণে ব্যক্টেরিয়া, ছত্রাক ও অন্যান্য জীবাণু আমাদের ক্ষতি করে, সেগুলো মানব-রোগ পরিপ্রেক্ষিতের বাইরেও বিবর্তিত হতে পারে। এ অভিযোজিত বৈশিষ্ট্যগুলো অণুজীব-ইতিহাসের অংশ যা আমাদের ক্ষতি করে, মেরেও ফেলে। কিন্তু এটি আমাদের সম্পর্কে নয়। এই ধারণাটি কাকতালীয় বিবর্তন অনুকল্প নামে পরিচিত। ইমোরি বিশ্ববিদ্যালয়ের অণুজীববিজ্ঞানী ব্রুস লেভিন এটিকে ২০০৮ সালে বলেছেন ‘shit happens’ অনুকল্প হিসেবে (অর্থাৎ বাজে ঘটনা ঘটে অনুকল্প)।